NaiveNeuron/SloPal huggingface dataset:
Hort, Milan, podpredseda NR SR (2011-05-19):
Ďakujem pekne. Ďalšou otázkou je otázka od pána Dušana Jarjabka. Je adresovaná ministrovi kultúry Slovenskej republiky Danielovi Krajcerovi. Otázka znie: „Vážený pán minister, zo spravodajských relácií sme sa dozvedeli, že Reformovaná kresťanská cirkev na Slovensku na svojej synode prijala uznesenie, že sa začlení do Maďarskej reformovanej cirkvi. Ministerstvo kultúry ako orgán štátnej správy k tomu zatiaľ nezaujalo stanovisko. Môžete nás informovať, ako budete riešiť situáciu, keď pôvodná cirkev alebo jej časť ukončí svoju činnosť a vytvorí sa štruktúra podriadená inej, u nás neregistrovanej cirkvi?“ Pán minister, nech sa páči.
Bittó Cigániková, Jana, poslankyňa NR SR (2021-03-16):
Ďakujem pekne. Pán predsedajúci, prosím, aby ste dali hlasovať o tom, že Národná rada sa uzniesla podľa, v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Pčolinský, Peter, podpredseda NR SR (2022-10-27):
Ďakujem. Dávam slovo spoločnému spravodajcovi z výboru pre obranu a bezpečnosť pánovi poslancovi Jánovi Benčíkovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Matovič, Igor, poslanec NR SR (2011-09-08):
Pán poslanec Lazár, ja iba na ten úvod, čo ste hovorili, že ako bol SMER úspešný v týchto posledných voľbách, a naozaj je mi to smiešne, keď to dokola počúvam, a teda aj od vášho predsedu, ako ste jediná strana v Európe získali po vládnutí viac percent, ako ste mali vlastne pred vládnutím. Ale fakt zabúdate na to B), že ako k tomu dospelo, že správali ste sa ako kanibali k svojim vlastným koaličným partnerom a spapkali ste ich preferencie a jedného ste potlačili pod prah zvoliteľnosti. A skúste naozaj matematicky si zrátať percentá vás troch pred voľbami, po voľbách a potom hovorte o tom, či ste boli nejakí úspešní, alebo nie. Správať sa ako kanibal voči svojmu koaličnému partnerovi nie je umenie, tak prosím vás, neprezentujte to stále ako nejaký veľký úspech a ocenenie vašej sociálnej akože politiky.
Hrnčiar, Andrej, podpredseda NR SR (2019-02-14):
Ďakujem, pán poslanec. Vzhľadom na to, že nebol zvolený ani jeden z kandidátov, vykoná sa nová voľba. Ďakujem za účasť a vyhlasujem 40. schôdzu za skončenú. (Rokovanie 40. schôdze NR SR sa skončilo o 18.07 hodine.)
Kmec, Peter, poslanec NR SR (2020-04-23):
Ďakujem, pán minister, za kompliment s tým teda, že by som chcel povedať, v SMER-e, samozrejme, panujú aj rozdielne názory. Sme širokospektrálna stredo-ľavá sociálnodemokratická strana, takže treba, treba chápať aj to, že určité také ľavicovejšie názory môžu zaznievať ako od poslanca Ľuboša Blahu, ale ja si myslím, že SMER v minulosti dokázal v tej zahraničnej politike aj v európskych politikách, že je avantgardnou stranou, že vie sa, vie sa pobiť o záujmy Slovenska. Z tohto pohľadu ja by som aj povedal, že nie som žiadny eurofil, som slovakofil, za celých 30 rokov mojej kariéry som bojoval za záujmy Slovenska. Napriek tomu, keď som bol aj v Spojených štátoch amerických, bojoval som za národné záujmy. Prítomnosť, prítomnosť vo Washingtone nepredpokladá to, že bojujem za americké záujmy, bojujem za, za záujmy Slovenska. A myslím si, že s Ľubošom Blahom si vy, vyrokujeme tie pozície a SMER bude mať jednoznačné pozície. Ďakujem. (Reakcia z pléna.) Verím.
P. Paška, predseda NR SR: (2008-09-18):
(Hlasovanie.) 133 prítomných, 93 za, 40 sa zdržalo. Konštatujem, že sme schválili vládny návrh novely zákona č. 124/1992 Zb. o Vojenskej polícii a zákona č. 139 Z. z. o omamných látkach. Pán poslanec Janiš uvedie v druhom čítaní hlasovanie o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Je to tlač 635.
T. Cabaj, poslanec: (2002-02-22):
I. Presperín, podpredseda NR SR: Pán poslanec Moric. Prosím? Vypol si sa, dobre. Páni poslanci, chcem vás požiadať, aby ste prišli do rokovacej sály na hlasovanie o procedurálnych návrhoch. Páni poslanci, žiadam vás, aby ste prišli do rokovacej sály. (Hlasy v sále.) Áno, hneď to bude, pani poslankyňa. Pani poslankyňa Tóthová má procedurálny návrh.
Čepček, Martin, poslanec NR SR (2021-11-11):
Ďakujem, pán minister. Ja poznám niekoľko prípadov, práve preto som sa pýtal, kde človek po tretej dávke dostal covid, doniesol ho do domácnosti, dieťa dostalo covid a manžel alebo manželka, ktorí žili v tej domácnosti, išiel normálne do práce kvôli tomu, že bol zaočkovaný. A to isté sa stáva aj v škole, že učiteľka učí v triede, kde je pozitívne testované dieťa, a pokiaľ je, pokiaľ je očkovaná, môže sa vrátiť normálne do školy, a pokiaľ nie je očkovaná, musí ostať doma a ísť sa otestovať. Tak toto mi nejde do hlavy, keďže vieme, že už dnes aj ľudia, ktorí sú očkovaní, roznášajú túto pandémiu, tak prečo v podstate nie sú tie pravidlá nejakým spôsobom zjednotené. Ďakujem.
Laurenčík, Milan, podpredseda NR SR (2020-05-14):
Pán poslanec Ondrej Dostál.
J. Mikuš, poslanec: (2003-04-23):
Z. Martináková, podpredsedníčka NR SR: Ďakujem, otváram rozpravu k tomuto bodu programu, písomne sa neprihlásil do rozpravy žiaden poslanec, otváram možnosť hlásiť sa do rozpravy ústne. Uzatváram možnosť hlásiť sa ústne do rozpravy, vyhlasujem rozpravu k tomuto bodu programu za skončenú. Prosím pána spravodajcu, aby uviedol hlasovanie.
Pellegrini, Peter, podpredseda NR SR (2020-09-22):
Na vaše vystúpenie, pán poslanec, štyria páni poslanci. Ako prvý, pán poslanec Schlosár, nech sa páči.
Danko, Andrej, predseda NR SR (2017-04-06):
Pán poslanec Jarjabek.
P. Hrušovský, predseda NR SR: (2003-09-24):
(Hlasovanie.) Prítomných je 121 poslancov, za 49, proti 2, zdržalo sa 68, nehlasovali 2. Neschválili sme návrh. Prosím, ďalšie návrhy.
Nemec, Richard, poslanec NR SR (2021-02-25):
Ďakujem, pán predsedajúci. Pán minister, myslím si, že ste to dobre zhodnotili. Problém je, že celý deň oni si nevidia na špičku nosa, čo tu robili celé leto, ako to tu burcovali a preto sme v takom stave, v akom sme. Ja podporím núdzový stav len preto, aby sa to celé vylepšovalo a nielen zhoršovalo a už, ako som vravel, to oni si len videjká prídu natočiť, skritizovať a odídu. A preto ste tu vystupovali pred štvrtinou pléna. Ďakujem, pán minister.
Blanár, Juraj, podpredseda NR SR (2022-09-21):
Dve faktické poznámky na vaše vystúpenie. Pani poslankyňa Kozelová, nech sa páči.
Zmajkovičová, Renáta, podpredsedníčka NR SR (2014-09-10):
Ďakujem. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Jeden, pán poslanec Hlina. Uzatváram možnosť prihlásiť sa prihlásiť sa. Nech sa páči, pán poslanec Hlina.
V. Mečiar, poslanec: (2003-04-24):
Voľby doteraz nie je možné uskutočniť, pretože v Ústave Slovenskej republiky niet pojmu „Európsky parlament“, niet pojmu „voľby“ a niet ani termín „poslanec Európskeho parlamentu“. Čiže tieto inštitúty sa ako nové vnášajú do tohto právneho poriadku a legitimizujú možnosť vykonať voľby Slovenskej republiky. Súčasne rieši, kto z poslancov Národnej rady môže byť kandidátom za poslanca Európskeho parlamentu. Rieši to dvoma spôsobmi. Prvý je, že poslanec Národnej rady Slovenskej republiky v tomto volebnom období môže kandidovať za poslanca Európskeho parlamentu, pričom jeho mandát poslanca Národnej rady spočíva. Rieši aj situáciu druhú, keď poslanec Európskeho parlamentu sa rozhodne svoju činnosť v Európskom parlamente ukončiť a kandidovať do Národnej rady Slovenskej republiky. Dostáva ju s tým, že jeho mandát spočíva. Pravda, počúvame námietky, podľa ktorých predsedovia klubov hovoria, že návrh zamietnu, pretože ešte nie je čas, aby sa robili čiastkové úpravy, a že treba úpravu komplexnú. Ak zoberieme časový harmonogram, že komplexnú úpravu o európskej ústave bude možné urobiť až potom, čo ukončí svoju činnosť Konvent, čo sa dá očakávať niekedy koncom roka, tak, bohužiaľ, niet inej možnosti, ako postupovať metódou čiastkovej úpravy s tým, aby sa ku koncu roku mohli prijať samostatné ustanovenia v samostatnej hlave Ústavy Slovenskej republiky. Dovtedy môžeme ísť len čiastkovými opatreniami. Dámy a páni, prosím o podporu tohto návrhu, ktorý je vlastne návrhom umožňujúcim vám legitímnu účasť vo voľbách do Európskeho parlamentu. Ďakujem.
Grendel, Gábor, podpredseda NR SR (2020-03-24):
Opravujem svoje rozhodnutie a dávam slovo na faktickú poznámku pánovi poslancovi Kuffovi.
Šeliga, Juraj, podpredseda NR SR (2020-09-02):
Ďakujem pekne. Na vaše vystúpenie tri faktické poznámky. Ako prvý – pán poslanec Tomáš. Nech sa páči.
Bugár, Béla, podpredseda NR SR (2018-10-24):
Nech sa páči, prezentujme sa a hlasujme. (Hlasovanie.) Prítomných 147 poslancov, za 133, 14 sa zdržali. Návrh sme schválili. Prosím pána poslanca Ďurovčíka, aby uviedol hlasovanie v prvom čítaní o vládnom návrhu zákona, ktorým sa mení a dopĺňa zákon č. 357/2015 Z. z. o finančnej kontrole a audite (tlač 1134). (Hlasovanie o vládnom návrhu zákona, ktorým sa mení a dopĺňa zákon č. 357/2015 Z. z. o finančnej kontrole a audite a o zmene a doplnení niektorých zákonov v znení zákona č. 177/2018 Z. z. a ktorým sa menia a dopĺňajú niektoré zákony , tlač 1134.)
Ďuriš Nicholsonová, Lucia, podpredsedníčka NR SR (2017-03-23):
Ďakujem pekne. Pán spravodajca v záverečnom slove.
Bugár, Béla, podpredseda NR SR (2017-10-18):
Nech sa páči, prezentujme sa a hlasujme. (Hlasovanie.) Prítomných 138 poslancov, proti 46, zdržalo sa 91, nehlasoval 1. Čo ste sa stavili? Takže ani tento sme neschválili. Ďalší bod.
Susko, Boris, poslanec NR SR (2021-09-22):
Ďakujem za slovo. Vážený pán predsedajúci, vážený pán navrhovateľ, kolegyne, kolegovia, dovoľte, aby som vás informoval o prerokovaní uvedeného návrhu v ústavnoprávnom výbore. Predseda Národnej rady pridelil návrh poslancov Národnej rady na prerokovanie ústavnoprávnemu výboru a ústavnoprávny výbor návrh poslancov prerokoval na 88. schôdzi 21. septembra 2021, avšak neprijal uznesenie z dôvodu, že návrh uznesenia nezískal súhlas potrebnej väčšiny poslancov. Predseda výboru ma poveril ako spravodajcu, aby som informoval o prerokovaní uvedeného návrhu v gestorskom výbore. Pán predsedajúci, prosím, otvorte všeobecnú rozpravu.
Poliačik, Martin, poslanec NR SR (2011-03-29):
Igor, keby sme hovorili naozaj o tom holokauste, tak určite by aj táto téma bola aktuálna, lebo zrejme si si vedomý toho, že spolu so zástupmi Židov takisto zástupy inak sexuálne orientovaných ľudí boli nakladaní do tých vlakov a končili v koncentrákoch. Takže áno, aj tam tá téma by bola namieste a je namieste všade tam, kde sa hovorí o naozaj univerzálnych ľudských právach a ich obhajobe. Čo sa týka tvojej druhej témy, veď predsa treba hľadať rovnováhu medzi tým, kde je ochrana nenarodeného dieťaťa a kde je ochrana slobody voľby pre ženu a jej telesnej integrity. Veď toto hovoríme od začiatku, nikdy nepovedal nikto v tejto strane, že by schvaľoval potraty, a nikdy nepovedal, že by ich išiel podporovať. Ale treba hľadať rovnováhu medzi tým, ako je ochraňovaný život toho nenarodeného dieťaťa a ako je ochraňovaná slobodná voľba jeho budúcej matky a myslím si, že legislatíva na Slovensku našla dobre tú deliacu čiaru a je nastavená správne. Ďakujem.
Grendel, Gábor, podpredseda NR SR (2022-12-02):
Na vaše vystúpenie evidujem dve faktické poznámky. Ako prvý pán poslanec Eduard Kočiš.
Grendel, Gábor, podpredseda NR SR (2023-03-17):
Otváram rozpravu, do ktorej sa písomne nikto neprihlásil. Dávam možnosť prihlásiť sa do rozpravy ústne. Konštatujem, že sa nikto nehlási. Vyhlasujem rozpravu za skončenú. Pán navrhovateľ bez záverečného slova a pán spravodajca tak isto bez záverečného slova. Prerušujem rokovanie o tomto bode programu. Ďalším bodom je prvé čítanie o návrhu poslancov Miloša Svrčeka, Borisa Kollára, Ľudovíta Gogu a Petra Pčolinského na vydanie ústavného zákona, ktorým sa dopĺňa Ústava Slovenskej republiky v znení neskorších predpisov. Návrh ústavného zákona má parlamentnú tlač 1472, návrh na jeho pridelenie na prerokovanie výborom je v rozhodnutí č. 1529. Dávam slovo pánovi poslancovi Milošovi Svrčekovi, aby návrh ústavného zákona uviedol. (Rokovanie o návrhu poslancov Národnej rady Slovenskej republiky Miloša Svrčeka, Borisa Kollára, Ľudovíta Gogu a Petra Pčolinského na vydanie ústavného zákona, ktorým sa dopĺňa Ústava Slovenskej republiky č. 460/1992 Zb. v znení neskorších predpisov , tlač 1472.)
Hrušovský, Pavol, predseda NR SR (2011-12-13):
Páni poslanci, prezentujme sa a hlasujme o návrhu uznesenia, ktorým Národná rada overuje splnenie všetkých podmienok na voľbu kandidátky na funkciu verejnej ochrankyne práv. (Hlasovanie.) 140 prítomných, 76 za návrh, 60 proti, 4 sa zdržali. Schválili sme návrh. Prosím o uvedenie ďalšieho návrhu k samotnému hlasovaniu o personálnom návrhu.
P. Hrušovský, predseda NR SR: (2005-06-30):
(Hlasovanie.) 127 prítomných, 80 za, 15 proti, 32 sa zdržalo. Návrh sme schválili. Poprosím teraz pána poslanca Biroša, aby z poverenia výboru pre zdravotníctvo predložil Národnej rade návrh uznesenia k prerokúvanému návrhu správy o hospodárení s fondami a účtovnej uzávierke Všeobecnej zdravotnej poisťovne za rok 2004 , tlač 1163, poradové číslo 82. Nech sa páči, pán poslanec Biroš. P. Biroš, poslanec: Vážený pán predseda, vážené dámy a páni, dovoľte, aby som predniesol návrh uznesenia Národnej rady Slovenskej republiky k návrhu správy o hospodárení s fondami a účtovnej závierky Všeobecnej zdravotnej poisťovne za rok 2004: „Národná rada Slovenskej republiky A. konštatuje, že návrh správy o hospodárení s fondami a účtovnej závierky Všeobecnej zdravotnej poisťovne za rok 2004 bol predložený v súlade s § 42 ods. 7 a § 49 ods. 3 zákona Národnej rady Slovenskej republiky č. 273/1994 Z. z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní...“ (Ruch v sále.)
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 116 poslancov, za žiadny, proti 47, 66 sa zdržalo, 3 nehlasovali. Uvedený návrh sme neschválili.
Kollár, Boris, poslanec NR SR (2018-10-24):
Ďakujem. Pri všetkej úcte, kolegovia, nechcem eskalovať napätie, ale musím povedať jednu vec. Keď sa teraz zobere pán minister, stiahne návrh a odíde preč, tak máme nejaký platný zákon, ktorý jasne povie, že keď si chcú navoliť, tak si proste navolia, dajú tam tých 18 kandidátov, prezident vybere z tých 18, z tých zlých možno tých lepších 9 a je vymaľované a my nemôžeme s tým nič urobiť. Takže tento stav je, ja si myslím, najhorší. Každý krok k lepšiemu, každá zmena k lepšiemu je, ja si myslím, pre nás určite prijateľná a mali by sme ju vítať a je úplne škoda, že by sme sa mali my medzi sebou hádať, lebo naozaj ten zákon dnes platí a je na strane naozaj vládnej koalície, majú to veľmi jednoduché. Dnes si proste navolia 18, dajú ich prezidentovi, prezident vyberá a vymaľované. Návrh zákona, ktorý priniesol pán Gál, to trochu sťažuje. Dáva prezidentovi nejaké veci do rúk, dáva nám, že musí byť ten kandidát minimálne na nejakej úrovni, nemôže publikovať len na Facebooku napríklad, ale musí mať nejakú aj publikačnú činnosť, musí byť, musí mať nejakú, nejaké v odborných časopisoch nejakú publikáciu, ale musí to byť odborník na, na, na právo. Takže ja si myslím, že v každom prípade tento návrh zákona je lepší, ako je ten, ktorý je, ktorý je teraz v platnosti. Takže ja neviem, ja, pri všetkej úcte, bolo by škoda, keby sme sa my ako opozícia tunák naozaj napádali a vadili. To je za nás všetko. Ďakujem.
M. Fronc, minister školstva SR: (2005-02-02):
Predloženým návrhom zákona sa do vnútroštátneho poriadku preberajú dve smernice, ktoré menili a dopĺňali smernicu o navrátení predmetov kultúrnej hodnoty, nezákonne vyvezených z územia členského štátu. Návrh zákona upravuje aj povinnosť ministerstva kultúry informovať členské štáty Európskej únie o začatí súdneho konania, ktoré inicioval žiadajúci členský štát. V porovnaní so súčasnou právnou úpravou návrh zákona v prílohe rozširuje a upresňuje jednotlivé kategórie kultúrnych predmetov, na ktoré sa zákon vzťahuje. Návrh zákona je zlučiteľný s právom Európskych spoločenstiev a Európskej únie, s medzinárodnými zmluvami, ktorými je Slovenská republika viazaná. Vážená Národná rada, dovoľujem si vás požiadať o podporu predloženého návrhu zákona. Ďakujem.
Laššáková, Jana, podpredsedníčka NR SR (2015-09-24):
Pán poslanec Hlina nechce reagovať. Nech sa páči, pán poslanec Hraško, máte slovo.
Janckulík, Igor, poslanec NR SR (2024-01-11):
Ďakujem za slovo. Pán kolega Truban vo svojom vystúpení spomenul, že potrebujeme stavať nemocnice, školy, cesty. Sto percent s ním súhlasím. Zdravotníctvo je úplne v kolapse, ľudia sa nemôžu dostať na vyšetrenie a operácie. Všetko sa vybavuje doslova po známostiach. Štátne nemocnice sú zadlžené v stovkách miliónov eur. Čo sa týka ciest, ich výstavba a opravy to je doslova jedna veľká katastrofa. Máme na Slovensku takmer 1 800 mostov v zlom a veľmi zlom technickom stave. Na ich opravu potrebujeme niekoľko miliárd eur. Výstavba diaľnic a rýchlostných ciest to je na Slovensku doslova sci-fi. Pán kolega pochádza z Kysuckého Lieskovca, škoda že tu nie je, a sám vie, ako im tam chýba diaľnica D3. Ak by sme prišli o eurofondy, tak to by bolo pre Slovensko doslova jedna veľká katastrofa. Ja len dúfam, že sa tak nestane. Ďakujem.
P. Hrušovský, predseda NR SR: (2005-01-19):
Otváram rozpravu. Chcem sa opýtať, či sa chce niekto prihlásiť do rozpravy. Nie. Preto vyhlasujem rozpravu za skončenú a prerušujem rokovanie o tomto bode programu. A poprosím pána podpredsedu vlády a ministra spravodlivosti Daniela Lipšica, aby uviedol a odôvodnil z poverenia vlády návrh zákona, ktorým sa mení a dopĺňa zákon č. 105/2002 Z. z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945, ktorý prerokúvame ako tlač 991. Súčasťou návrhu je aj rozhodnutie o pridelení návrhu zákona na prerokovanie výborom Národnej rady, ktorý máte ako tlač 995. Poprosím pána ministra spravodlivosti, aby vládny návrh zákona uviedol. (Krátka pauza pre neprítomnosť ministra spravodlivosti v rokovacej sále.) Panie poslankyne, páni poslanci, pán minister sa nachádza v budove Národnej rady. Odporúčam, aby sme nečakali a zbytočne nepredlžovali rokovanie, máme tu ministra vnútra Vladimíra Palka, ktorý je v poradí ďalším predkladateľom návrhu zákona, ktorým je vládny návrh zákona o vojnových hroboch , ktorý prerokúvame ako tlač 981. Poprosím pána ministra, aby návrh zákona uviedol. Nech sa páči.
Horváthová, Eva, poslankyňa NR SR (2021-06-22):
Ďakujem pekne za slovo, pán predsedajúci. Vážené pani poslankyne, vážení páni poslanci, milý pán minister, ako spoločná spravodajkyňa výboru predkladám spoločnú správu o prerokovaní vládneho návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 498a). Návrh zákona prerokovali určené výbory: Ústavnoprávny výbor a výbor pre zdravotníctvo ako gestorský výbor. Výbory vyslovili súhlas s návrhom zákona a odporučili Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 498), vyjadrených v uzneseniach uvedených pod bodom IV tejto správy a v stanovisku gestorského výboru odporúča Národnej rade Slovenskej republiky návrh zákona (tlač 498) schváliť s pozmeňujúcimi a doplňujúcimi návrhmi. Spoločná správa obsahuje 36 pozmeňujúcich návrhov, súčasne výbor navrhol, aby sa o bodoch 1 až 34 hlasovalo spoločne s návrhom gestorského výboru schváliť. Spoločná správa výborov bola schválená uznesením č. 101 zo 17. júna 2021, kde ma výbor poveril za spoločnú spravodajkyňu k predloženému návrhu zákona. Pán predsedajúci, skončila som, môžete otvoriť rozpravu, do ktorej sa takisto hlásim.
Valášek, Tomáš, poslanec NR SR (2024-01-23):
Vďaka za slovo a dovoľte mi poďakovať aj kolegyni Mesterovej, Zuzke za to výborné vystúpenie. Zuzka, pripomenula si tu reputačnú škodu a použijem aj slovo hanbu, ktorú sme už utrpeli nad, nielen touto novelou zákona, ale aj rôznymi inými vyjadreniami slovutného pána predsedu vlády a ministrov. Dodávam, že to zaradenie Slovenska a konkrétne pána predsedu vlády medzi tých dvanástich, použijem slovo vyvrheľov, na nedávnom ekonomickom samite v Davose pre všetkých Slovákov a Slovenky a vlastencov a vlastenky malo byť normálne že hanbou a mňa rozhodne to hnevá a irituje. Dodávam však a už to predrečníci vrátane Zuzky spomenuli, že tu ide trošku viac ako o hanbu. Ten list Európskej prokuratúry, ktorý sme dostali 5. 12. 2023, ak sa nemýlim, aspoň vtedy bol zverejnený, hovorí veľmi jasným jazykom. Niektoré z navrhovaných zmien a doplnení slovenského Trestného zákona by už neboli schopné zabezpečiť, aby trestné činy proti rozpočtu EÚ boli na Slovensku trestané účinnými, primeranými a odrádzajúcimi trestnými sankciami. Účinnými, primeranými a odrádzajúcimi. A tie slová sú dôležité, pretože, samozrejme, nežijeme vo vákuu, žijeme v nejakom právnom prostredí, sme viazaní okrem iného aj smernicou Európskeho parlamentu z 2017 o boji proti podvodom, ktoré poškodzujú finančné záujmy Únie, a tie hovoria úplne jasne, že korupcia predstavuje obzvlášť závažné ohrozenie finančných záujmov Únie, ukladá členským štátom povinnosť stanoviť vo svojom vnútroštátnom práve trestné sankcie za podvody a s nimi súvisiace trestné činy, ktoré poškodzujú finančné záujmy Únie, a popisuje, ako majú tieto tresty vyzerať. Majú byť účinné, primerané a odrádzajúce. Ak vám to znie povedome, tak to preto, lebo presne tieto slová použila, použila Európska prokuratúra, keď nás varovala. Dámy a páni, poslanci a poslankyne koalície, Európska prokuratúra nám hovorí úplne jasne: ten, táto novela, ako ju máme pred sebou, ide porušiť európsku smernicu, prídu finančné tresty vrátane možného zastavenia eurofondov. Veď tu nie je nič dvojzmyselného.
Glváč, Martin, podpredseda NR SR (2017-09-07):
Ďakujem. Keďže tá druhá otázka je totožná, chcem sa spýtať, pán poslanec Raši, chcete položiť doplňujúcu otázku?
Laššáková, Jana, podpredsedníčka NR SR (2013-01-31):
S reakciou pani poslankyňa Vaľová, nech sa páči.
P. Paška, predseda NR SR: (2009-04-17):
Pani poslankyňa Sabolová.
Ďuriš Nicholsonová, Lucia, podpredsedníčka NR SR (2019-03-29):
Ďakujem pekne, pani spravodajkyňa. Otváram všeobecnú rozpravu. Písomnú prihlášku som nedostala. Pýtam sa, či sa chce niekto prihlásiť ústne. Končím možnosť prihlásiť sa do rozpravy. Neprihlásil sa nikto. Vyhlasujem všeobecnú rozpravu za skončenú a prerušujem rokovanie o tomto bode programu. Ďalším bodom programu je bod pani poslankyne Silvie Shahzad, ktorú tu vidím, a spravodajcuje to pani poslankyňa Červeňáková, výborne. Takže ďalším bodom programu je prvé čítanie o návrhu poslankyne Silvie Shahzad na vydanie zákona, ktorým sa dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov, teda tzv. antidiskriminačný zákon, v znení neskorších predpisov. Návrh zákona je uverejnený ako tlač 1391 a návrh na jeho pridelenie na prerokovanie výborom je v rozhodnutí č. 1465. Teraz dávam slovo pani poslankyni Shahzad, aby ako navrhovateľka predmetný návrh zákona uviedla. Nech sa páči. (Rokovanie o návrhu poslankyne Národnej rady Slovenskej republiky Silvie Shahzad na vydanie zákona, ktorým sa dopĺňa zákon č. 365/2004 Z. z. o rovnakom zaobchádzaní v niektorých oblastiach a o ochrane pred diskrimináciou a o zmene a doplnení niektorých zákonov (antidiskriminačný zákon) v znení neskorších predpisov , tlač 1391.)
Senko, Ján, poslanec NR SR (2014-09-12):
Pani predsedajúca, dajte hlasovať o návrhu zákona ako celku s odporúčaním gestorského výboru schváliť.
Suja, Miroslav, poslanec NR SR (2022-06-24):
Ďakujem za slovo. No, nebudem reagovať na Tomáša Tarabu, lebo je to zbytočné, lebo keby som mal vykrikovať, čo všetko sa o ňom popísalo, tak to budeme do večera, k tomu sa neznížim. Na tejto schôdzi sme to vôbec neutvorili my, že sme zaútočili, ale, ale vy. Ale poviem teraz, čo nasledovalo po tej esemeske, a už to uzavriem. Ja som ti zavolal, keď si mi napísal tú esemesku, Filip, že schôdza bude na začiatku najbližšej schôdze riadnej, lebo nie sú prítomní poslanci, a aj tak ste tie podpisy stiahli. Ty si povedal, že idete zbierať vlastné podpisy, tak koľko ste ich doteraz vyzbierali? Že ideš zvolať vlastnú schôdzu. Tak kedy ste začali, keď vtedy sa nedalo počkať tie dva týždne do riadnej schôdze, tak koľko ste ich potom vyzbierali? Vieš, tak kašlime už na to. Ja si myslím, téma dnešného dňa je niečo iné, ako baviť tu Jožka Pročka, ako sa teší, že skupina poslancov okolo vás ich podporila, a teraz útočí na opozíciu, ale v pohode.
Zmajkovičová, Renáta, podpredsedníčka NR SR (2014-02-05):
Vyhlasujem všeobecnú rozpravu za skončenú. Nech sa páči, pán poslanec, ako navrhovateľ záverečné slovo.
Vaľová, Jana, poslankyňa NR SR (2010-12-03):
Ja nemám žiadnu firmu, ja nemám žiadnu firmu a vy tie firmy máte. Tak buďte taký láskavý... (Prerušenie vystúpenia vypnutím mikrofónu na pokyn predsedajúceho.)
Kotleba, Marian, poslanec NR SR (2020-04-24):
Pán poslanec Blanár, no, k tým zdrojom musím sa aj ja trošku vyjadriť, lebo naozaj bolo to za vašej vlády, keď sa schválil ten neskutočne zbytočný nákup tých amerických stíhačiek, len aby sme sa proste tým Američanom vopchali ešte hlbšie do ich priazne, poviem to tak slušne. Ale čo je veľká pravda, čo ste povedali, bolo to, že programové vyhlásenie vlády ste síce, no, prirovnali k diplomovke, ale ja by som chcel povedať, že možno tak niekde k diplomovke na súkromnej vysokej škole. Na súkromnej vysokej škole, kde sa študuje za klobásky. Lebo ak by takto mali vyzerať diplomové práce na verejných školách, diplomové práce teoretické, diplomové práce, ktoré majú možno posunúť niekde nejaký výskum, tak by to bola veľmi zlá vizitka pre vysoké školstvo, pretože nemusíme riešiť iba obsah tohto, ale aj štruktúru a formu. A ak so strategickou víziou dokumentu prídu v strede dokumentu, to je ako keby v diplomovej práci ste hypotézy stanovili úplne na konci. Takže toto bolo dobré prirovnanie, len si myslím, že sme urazili všetky tie kvalitné a hlavne verejné vysoké školy. Ďakujem.
D. Gabániová, poslankyňa: (2009-04-28):
Prosím, dajte o ňom hlasovať.
Burian, Jozef, poslanec NR SR (2017-04-06):
Ďakujem. Na začiatku chcem povedať, že nikdy som nepovedal a netvrdím, že v zariadení nedošlo k porušeniam. Otázka je, do akej miery tieto nedostatky ovplyvnili vôbec činnosť Čistého dňa. Stále tvrdím, stále tvrdím, že to, tieto problémy nevznikajú pred týždňom, pred rokom, pred pol rokom a tento jav je už niekoľkoročný, ktorý vzniká hlavne v týchto zariadeniach. A čo zase teda sa mi páči, že ste na to reagovali, je presne to, čo pán Dostál, keď na konci svojej výpovede hovoril. To je presne to, tá nervozita z toho, že 90 % ľudí alebo možno viac ako 90 % jednak rodičov, jednak tých detí, zamestnancov nehovoriac, lebo tých spochybňujete, jednoducho vyjadrili názor, že názory pani Blahovej a vôbec jej angažovanie sa v tomto prípade je výrazné poškodenie ich a ich mena. Jednoducho Čistý deň dnes mohol budovať aj 10 rokov svoje renomé, ale za týždeň stratil všetko to, čo teda budoval možno niekoľko rokov. Ja len chcem dať do pozornosti a ešte raz zopakujem, veľmi ťažko sa buduje meno, ľahko sa ho stráca. A vy jednoducho ste takýmto spôsobom postavili týchto ľudí aj podľa ich výpovede, tých detí, ktoré hovorili, že keď vyšli vonku mimo zariadenia, tak sa cítili ako ľudia, ktorí sú z nejakého, nejakej, nejakého, ja neviem, ustanovizne, kde je zverinec, kde sú proste šialené veci, a stali sa terčom vôbec problémov v celej Galante a v okolí. Mali problém, aby sa z tohto zariadenia vôbec vzďaľovali. Ďakujem pekne.
Figeľ, Ján, podpredseda NR SR (2012-06-22):
Ďakujem pekne. Ja som chcel formálnym procedurálnym návrhom, potvrdiť to, čo som predniesol vo faktickej, teda, aby hlasovanie o tomto bode bolo presunuté na záver 3. schôdze Národnej rady.
Grendel, Gábor, podpredseda NR SR (2021-12-09):
Pani ministerka? (Reakcia rečníčky.) Tá otázka je adresovaná, samozrejme, pani vicepremiérke, takže je to asi pochopiteľné. Desiata otázka už bola zodpovedaná, takže tú preskočíme. Ďalšiu otázku položil pán poslanec Juraj Krúpa, ale nevidím ho v sále, takže táto otázka nebude zodpovedaná, takisto ani dvanásta otázka. A poslednou, trinástou otázkou je otázka od pána poslanca Martina Čepčeka pre ministra zdravotníctva Vladimíra Lengvarského a znie: „Pán minister, v Česku sa vážne, vážne nežiaduce účinky vakcín odškodňujú až dva roky. Odškodňovať chcel už aj bývalý minister zdravotníctva Marek Krajčí a kompenzáciu podporuje aj slovenský hlavný hygienik Ján Mikas, a to najmä v súvislosti s povinným očkovaním, ktoré stále viac zaznieva z vládnych kruhov. Vaše ministerstvo mlčí. Nemyslíte si, že ľudia, ktorí utrpia očkovaním vážne poškodenie zdravia, si zaslúžia kompenzáciu?“
Žiga, Peter, podpredseda NR SR (2023-12-15):
Pán poslanec Dostál.
Matovič, Igor, poslanec NR SR (2018-05-24):
Lucia, chcel som ti iba vysvetliť, že keď si sa teda čudovala, že prečo podpredseda Národnej rady Andrej Hrnčiar tak si dovolil vystúpiť a porušiť rokovací poriadok, kedy mi slovo ako poslancovi dal so slovami... (Prerušenie vystúpenia predsedajúcim.)
Paška, Pavol, predseda NR SR (2012-05-15):
Budeme hlasovať o tomto návrhu. Hlasujeme. (Hlasovanie.) 141 prítomných, 56 bolo za, 4 proti, 81 sa zdržalo. Návrh na rozšírenie programu 2. schôdze sme neschválili. (Hlas z pléna.) Ešte, pán Škripek, máte procedurálny návrh? (Reakcia poslanca.) Nie. Poprosím teraz pána poslanca Kamenického z výboru pre financie, rozpočet a menu, aby uvádzal hlasovanie o návrhu na vyslovenie súhlasu Národnej rady Slovenskej republiky s Rozhodnutím Európskej rady, ktorým sa mení a dopĺňa článok 136 Zmluvy o fungovaní Európskej únie v súvislosti s mechanizmom pre stabilitu pre členské štáty, ktorých menou je euro . Je to tlač 27. Nech sa páči, pán spravodajca.
Matovič, Igor, poslanec NR SR (2010-08-04):
Čo je za tým, sa pýtate pán Fico, čo je za našou dohodou, dôverou v koalícii. Za tým ste vy, pán Fico, človek, ktorý sa nehanbí opakovane, opakovane, opakovane, bezbožne klamať. Vy sa nehanbíte pred celým Slovenskom tvrdiť, že ste nepreniesli ťarchu krízy na ľudí? Ja sa pýtam, pán Fico: Kto bude splácať stovky miliárd korún dlhov, ktoré ste napáchali? To vari nebudú ľudia tejto krajiny? Budú to ľudia tejto krajiny, bohužiaľ, nikto iný, a to len a len kvôli vám. Tvrdiť preto, že ľudia na krízu nedoplatia, je pre mňa najlepším dôkazom toho, že pre vás ľudia nie sú ľudia. Chápem, pre vás sú to len hlasy, ktoré vám pomohli k válovu, pričom dnes vám ten válov veľmi, veľmi chýba.(Potlesk.) Chápem, ste nešťastný z toho, že sme sa vám my štyria nehodili okolo krku. (Smiech v sále.) Pán Fico, štyri roky ste sa správali ako maximálne nezodpovedný otec, otec, ktorý ani raz v živote nepriznal svojej rodine, že míňal o 40 % viac, ako zarobí v práci, ani raz za štyri roky ste nepriznali ľuďom, že vaša vláda míňa o 40 % viac, ako zarobí. Že vám nie je hanba, pán Fico? Slovensko ste zruinovali a ľudí ste pritom úmyselne klamali a naďalej klamete. Pre mňa ste obyčajný klamár, ktorý by sa mal v tichosti modliť v kúte, aby hlas podobný vám nebol váš. (Potlesk.)
Hrnčiar, Andrej, podpredseda NR SR (2017-11-30):
Poslankyňa Remišová.
B. Bugár, podpredseda NR SR: (2001-10-30):
Pán poslanec Maňka. V. Maňka, poslanec: Ďakujem za slovo, pán podpredseda. Dopl-ním pána poslanca Faiča, že hlavným argumentom a objektívnym argumentom, ktorý obhajuje zachovanie poľnohospodárskeho podpor-ného fondu je obava, či Slovenská záručná a rozvojová banka bude chcieť poskytnúť záruky aj rizikovým subjektom, ktorými poľno-hospodárske podniky bezpochyby sú. Ak tento problém vyriešime, rozptýlime tak väčšinu obáv, ktoré tu dnes zazneli. Pán poslanec Faič vo svojom vystúpení povedal, že v druhom čítaní predloží návrh uznesenia, ktoré bude smerovať voči vláde, aby vláda pripravila návrh na regionalizáciu prerozdeľovania prostriedkov z fondov. Tu by som chcel poukázať na čerstvé stanovisko ZMOS-u, lebo vieme, že ZMOS posudzoval zámery reformy štátnych fondov už v súvislosti s prípravou dokumentu východiská a financovania verejnej správy a práve vo svojom stanovisku k východiskám ZMOS podporil navrhnutú reformu štátnych fondov, ale pod podmienkou, že bude spojená s decentralizáciou ich zdrojov na regionálnu úroveň ako nástroja na realizovanie ekonomického a sociálneho rozvoja regiónov. Ja si myslím, že aj toto stanovisko hovorí, že by sme mali podporiť tento návrh do druhého čítania, kde môžeme tieto problémy riešiť. Ďakujem.
Grendel, Gábor, podpredseda NR SR (2021-05-13):
Prezentujme sa a hlasujme. (Hlasovanie.) Prítomných 131 poslancov, za 102, proti 1, zdržalo sa 28, hlasovali všetci prítomní. Konštatujem, že sme lehoty skrátili.
Sulík, Richard, predseda NR SR (2011-02-02):
Ďakujem pekne. Dávam slovo spravodajkyni, ktorú určil gestorský výbor, Zuzane Aštaryovej. Nech sa páči.
Laššáková, Jana, podpredsedníčka NR SR (2012-12-12):
Pani poslankyňa, chcete reagovať? Nie. Nech sa páči, pán poslanec Sulík, máte slovo.
Bagačka, Michal, poslanec NR SR (2015-05-13):
Ďakujem za slovo. Vážený pán predseda, kolegyne, kolegovia, v rozprave nevystúpili žiadni poslanci, nebol podaný žiadny pozmeňujúci a doplňujúci návrh. Pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne. Dajte, prosím, hlasovať o bodoch 1 a 2 spoločne s odporúčaním gestorského výboru schváliť ich.
Bugár, Béla, podpredseda NR SR (2019-09-19):
Nech sa páči, prezentujme sa a hlasujme. (Hlasovanie.) Prítomných 133 poslancov, za 46, proti 64, zdržalo sa 23 poslancov. Návrh nebol schválený. Nech sa páči.
Vaľová, Jana, poslankyňa NR SR (2019-06-26):
Ďakujem veľmi pekne. Ja by som možno snáď k tomu skrátenému legislatívnemu konaniu. Ja si myslím, že tu boli pred chvíľou, ako ste spomínali, pán kolega, dvoje voľby. VÚC-ky a následne boli komunálne. Išli vo veľmi krátkom období za sebou. A ďalšie voľby, ktoré boli prezidentské. A ja by som povedala, že to je taký super volebný rok, nieže povedala, je to tak. A teraz idú parlamentné. A vy rozprávate, že ideme v skrátenom konaní. Áno, pretože tak rýchlo tie voľby idú za sebou, že naozaj by tá zmena, ktorú by sme chceli urobiť, potrebovala možno dlhší čas, ale idú parlamentné voľby. A keď rozprával pán kolega Dostál, je to presne na vás, tak prečo tretie osoby. Tak ja poviem príklady, ktoré sa udiali možno v župných voľbách, možno ako bývalá primátorka poviem, keď kandidát priznal, môj protikandidát, že minul na kampaň 6-tisíc euro a v Humennom sa vyschránkovalo 12-tisíc výtlačkov Denníka N, čo len tento Denník N a všetko možné okolo toho stálo 20- až 30-tisíc euro. A už nehovorím, že boli napísané knihy, boli natočené filmy zo súkromných, zo súkromných dielní, ktoré vyšli. A ten tretí podporovateľ, keď sa ho pýtali médiá, kto to všetko v Humennom zaplatil, tak bolo len jednoducho sucho konštatované: tretia osoba. Fyzická osoba, ktorá nemusí byť známa. Tak potom, aký je to čestný zápas? Tak potom, kto zastupuje tých ľudí? Tak potom klameme tých ľudí, lebo naozaj nevieme, kto do tej kampane ide. A naozaj tie voľby idú veľmi rýchlo za sebou a tie skúsenosti, ktoré boli predtým, by sme mali zúročiť. A naozaj parlamentné voľby sú voľby o celej krajine, mali by byť spravodlivé a transparentné. A myslím, že aj vám o to ide. Ďakujem.
Jurinová, Erika, podpredsedníčka NR SR (2012-06-21):
Ďalší do rozpravy ústne prihlásený je pán poslanec Janko Mičovský. Nech sa páči.
A. Belousovová, podpredsedníčka NR SR: (2009-02-10):
Slovo dávam poverenému členovi ústavnoprávneho výboru pánovi poslancovi Jánovi Babičovi, aby podal správu o výsledku prerokovania materiálu vo výbore. Nech sa páči.
Tomáš, Erik, poslanec NR SR (2023-01-31):
Vážený pán predseda parlamentu, môžete mi vysvetliť jednu jedinú vec, ako som mohol dať skôr svoj pozmeňujúci návrh, keď tento nový... procedurálny návrh, keď tento program, ktorý teraz máme pred sebou, ste rozdávali po začiatku schôdze, čiže ja som reagoval na tento nový program. A po druhé, niekoľkokrát, ikskrát ste, pán predseda, akceptovali, keď vám niekto dal ten lístoček až po začiatku schôdze. Takže nemohol som skôr reagovať, pán predseda, a preto vás vyzývam, dajte hlasovať o mojom procedurálnom návrhu tak, ako bol uvedený. Ďakujem.
Pivková, Alexandra, poslankyňa NR SR (2021-06-22):
Vážený pán predsedajúci, vážené panie poslankyne, páni poslanci, Výbor Národnej rady pre verejnú správu a regionálny rozvoj ako gestorský výbor k návrhu skupiny poslancov Národnej rady na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov (tlač 508), podáva Národnej rade v súlade s § 79 ods. 1 zákona Národnej rady č. 350/1996 Z. z. o rokovacom poriadku Národnej rady spoločnú správu výborov Národnej rady. Národná rada uznesením č. 722 z 5. 5. 2021 pridelila predmetný návrh zákona na prerokovanie týmto výborom: ústavnoprávnemu výboru, výboru pre financie a rozpočet, výboru pre hospodárske záležitosti a výboru pre verejnú správu a regionálny rozvoj. Výbory prerokovali predmetný návrh zákona v lehote určenej uznesením Národnej rady. Poslanci Národnej rady, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Výbory Národnej rady, ktorým bol návrh zákona pridelený, zaujali k nemu nasledovné stanoviská: – ústavnoprávny výbor uznesením č. 302 z 10. júna 2021 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom, – výbor pre financie a rozpočet uznesením č. 193 z 10. júna 2021 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom, – výbor pre hospodárske záležitosti uznesením č. 190 zo 14. júna 2021 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom, – výbor pre verejnú správu a regionálny rozvoj uznesením č. 100 z 10. júna 2021 s návrhom zákona súhlasil a odporučil ho Národnej rade schváliť s pozmeňujúcim a doplňujúcim návrhom. Z uznesení výborov Národnej rady Slovenskej republiky uvedených pod bodom III spoločnej správy vyplynul jeden pozmeňujúci a doplňujúci návrh. Gestorský výbor odporúča o návrhu výborov Národnej rady Slovenskej republiky, ktoré sú uvedené v spoločnej správe, hlasovať takto: hlasovať o pozmeňujúcom návrhu zo spoločnej správy s odporúčaním gestorského výboru schváliť. Gestorský výbor na základe stanovísk výborov odporúča Národnej rade Slovenskej republiky predmetný návrh zákona schváliť v znení schváleného pozmeňujúceho a doplňujúceho návrhu uvedeného v tejto spoločnej správe. Spoločná správa výborov Národnej rady bola schválená uznesením gestorského výboru č. 104 z 15. júna 2021. Týmto uznesením ma výbor zároveň poveril za spoločného spravodajcu, aby som na schôdzi Národnej rady pri prerokovaní predmetného návrhu zákona predkladala návrhy v zmysle príslušných ustanovení zákona č. 350/1996 Z. z. o rokovacom poriadku Národnej rady v znení neskorších predpisov. Ďakujem, skončila som.
Glváč, Martin, podpredseda NR SR (2018-09-12):
Pán navrhovateľ? Nie. Prerušujem rokovanie o tomto bode programu. Pristúpime k prvému čítaniu o vládnom návrhu zákona, ktorým sa dopĺňa zákon č. 40/64 Zb. Občiansky zákonník v znení neskorších predpisov . Vládny návrh zákona je pod tlačou 1062, návrh na jeho pridelenie na prerokovanie výborom je v rozhodnutí č. 1116. Nech sa páči, pán minister, uveďte vládny návrh zákona.
Zmajkovičová, Renáta, podpredsedníčka NR SR (2012-09-26):
Ďakujem, pán poslanec. S faktickými poznámkami sa hlásia dvaja poslanci. Uzatváram možnosť prihlásiť sa s faktickou poznámkou. Pán poslanec Droba.
Žitňanská, Lucia, ministerka spravodlivosti SR (2011-09-06):
Ďakujem pekne za slovo, pán predsedajúci. Vážené dámy, vážení páni, dovolím si predložiť vládny návrh zákona, ktorým sa mení a dopĺňa zákon č. 136/2001 Z. z. o ochrane hospodárskej súťaže a o zmene a doplnení zákona Slovenskej národnej rady č. 347/1990 Zb. o organizácii ministerstiev a ostatných ústredných orgánov štátnej správy. Tento návrh zákona vláda predkladá s cieľom vykonať legislatívne úpravy v určitých problémových okruhoch, ktoré vyplynuli z uplatňovania zákona v praxi. Predovšetkým ide o zmeny v oblasti koncentrácií podnikateľov, kde sa navrhuje upraviť novým spôsobom kritériá určujúce, či koncentrácia podlieha kontrole úradu. Ďalej sa navrhuje nový, tzv. dvojfázový proces posudzovania koncentrácií. V prvej fáze, ktorá je vymedzená lehotou 25 pracovných dní, budú vydávané rozhodnutia spravidla v zjednodušenej forme. Pôjde o prípady koncentrácií, ktoré nebudú vecne alebo procesne komplikované. V prípade závažnejších koncentrácií ich posudzovanie prejde do druhej fázy, ktorá je časovo obmedzená na 90 pracovných dní. Významnou zmenou je zavedenie nového testu pre posudzovanie koncentrácie, ktorý nahrádza doterajší test dominancie. Navrhuje sa tiež vypustenie povinnosti pre podnikateľa zaplatiť penále vo výške 0,1 % z dlžnej sumy za každý deň omeškania s platením pokuty, keďže prax ukazuje, že tento nástroj sa v praxi neosvedčil a prinášal aplikačné problémy. Vážený pán predseda, poprosím o prerokovanie návrhu zákona. Ďakujem.
Hrušovský, Pavol, podpredseda NR SR (2011-02-08):
Hlasujeme, páni poslanci, o návrhu. (Hlasovanie.) 148 prítomných, 51 za návrh, 68 proti, 29 sa zdržalo. Konštatujem, že Národná rada návrh neschválila. (Potlesk.) Teraz budeme hlasovať o vládnom návrhu zákona, ktorým sa mení a dopĺňa Zákonník práce, ktorý prerokovávame ako tlač 184. Poprosím teraz pani poslankyňu Blahovú, aby z poverenia výboru pre sociálne veci Národnej rade predložila návrhy hlasovaní k prerokovávanému vládnemu návrhu zákona. Nech sa páči, pani poslankyňa. (Hlasovanie o vládnom návrhu zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 184.)
M. Číž, podpredseda NR SR: (2007-03-23):
(Hlasovanie.) Prítomných 128 poslancov, proti návrhu 73 poslancov, zdržalo sa 53 poslancov,  nehlasovali 2 poslanci. Konštatujem, že tento návrh sme neschválili.
K. Tóthová, poslankyňa: (2009-04-22):
Že disciplinárne senáty môžu byť členovia nesudcovia. Veď vy ste, pani poslankyňa, členkou ústavnoprávneho výboru, kde sme prerokovávali návrhy, a aj členovia ústavnoprávneho výboru mohli dať návrhy z nesudcov. Teda vôbec nechápem, ako je možné tvrdiť, a nesúhlasím s tým, že ide tu o uzavretý systém. Sľúbila som, že uzavriem myšlienku, budem pokračovať po hlasovaní. Zatiaľ ďakujem za pozornosť.
P. Paška, predseda NR SR: (2009-09-16):
(Hlasovanie.) 135 prítomných, 80 za. 21 proti, 32 sa zdržalo, 2 nehlasovali. Tento návrh sme schválili.
Číž, Miroslav, podpredseda NR SR (2015-05-28):
Pán poslanec Mičovský.
Gašpar, Tibor, poslanec NR SR (2024-02-08):
Budeme hlasovať o bode 321 druhého pozmeňujúceho návrhu pána poslanca Galka.
Danko, Andrej, predseda NR SR (2019-12-03):
Prosím, prezentujme sa a hlasujme. (Hlasovanie.) Prítomných 140, za 40, proti 47, zdržalo sa 50, nehlasovali 3. Konštatujem, že sme návrh neschválili.
Krúpa, Juraj, poslanec NR SR (2022-02-25):
Vážený pán predseda, dovoľte, aby som predniesol spoločnú správu výborov Národnej rady Slovenskej republiky o prerokovaní vládneho návrhu zákona o niektorých opatreniach v súvislosti so situáciou na Ukrajine. Výbor pre obranu a bezpečnosť ako gestorský výbor podáva Národnej rade spoločnú správu výborov. Národná rada uznesením č. 936 z 25. februára 2022 pridelila vládny návrh zákona o niektorých opatreniach v súvislosti so situáciou na Ukrajine prostredníctvom skráteného legislatívneho konania na prerokovanie týmto výborom: ústavnoprávnemu výboru a výboru pre obranu a bezpečnosť ako gestorskému výboru. Výbory prerokovali predmetný návrh zákona v stanovenej lehote. Poslanci, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu. Výbory, ktorým bol vládny návrh zákona pridelený, zaujali nasledovné stanoviská: Ústavnoprávny výbor odporučil Národnej rade Slovenskej republiky vládny návrh zákona schváliť, výbor pre obranu a bezpečnosť odporučil Národnej rade schváliť s pozmeňujúcimi a doplňujúcimi návrhmi. Z uznesení výborov vyplývajú tieto pozmeňujúce a doplňujúce návrhy, ktoré sú zapracované v spoločnej správe. Gestorský výbor odporúča o pozmeňujúcich a doplňujúcich návrhoch hlasovať takto: O bodoch 1 až 5 hlasovať spoločne a tieto schváliť. Gestorský výbor na základe stanovísk výborov vyjadrených v ich uzneseniach a stanoviskách poslancov vyjadrených v rozprave k tomuto návrhu zákona odporúča Národnej rade Slovenskej republiky predmetný návrh zákona schváliť v znení schválených pozmeňujúcich a doplňujúcich návrhov uvedených v tejto správe. Gestorský výbor určil spoločného spravodajcu výboru poslanca Juraja Krúpu vystúpiť na schôdzi Národnej rady v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru, a tiež poslancov Jána Benčíka, Igora Husa, Annu Andrejuvovú a Annu Zemanovú, aby plnili úlohy spravodajcov. Spoločná správa výborov bola schválená uznesením Výboru Národnej rady Slovenskej republiky pre obranu a bezpečnosť č. 132 na svojej 64. schôdzi. Ďakujem, skončil som, prosím, otvorte rozpravu.
Baránik, Alojz, poslanec NR SR (2018-10-23):
Ďakujem pekne. Chcel by som reagovať na to, čo kolega Číž tu uvádzal o tom, že sú poslanci SMER-u a vôbec koalície označovaní, ľudia z koalície označovaní za zločineckú skupinu alebo že sa im hovorí, že majú ísť do basy a podobne. Problém je nasledujúci. Čo by si kolega Číž predstavoval, že máme robiť v situácii, že tomu naozaj tak je, že ste zločinecká skupina? Ja nehovorím že teraz momentálne, že to tak je, ale čo keby ste náhodou boli? V situácii, kedy ovládate políciu, ovládate prokuratúru, ovládate súdy, všetko kontrolujete, nehovorím, že to tak je, ale keby to tak bolo, čo by ste povedali, že máme robiť? Máme mlčať? Máme sa nejak doprosovať? Máme podávať trestné oznámenie tým policajtom, ktorí to trestné oznámenie hodia do koša a pripravia si odpoveď, ktorú už majú dopredu nacyklostylovanú, každému posielajú, že je to bezpredmetné. Nedá sa nič iné robiť, len poukazovať na to, čo si my myslíme, že sa v tejto krajine deje. To je príkaz, ktorý máme od našich voličov a to robíme. Nenapádajte to, pretože my robíme to, čo považujeme za našu povinnosť. A ešte na okraj toho poviem to, že každý zlodej, keď niečo ukradne, chce aby sa nerobili spory, aby všetko prebehlo v poriadku, nič si, aby sa, jedna strana druhej nič nevyčítala, všetko nechajme tak, ako je, ale on si to, čo ukradol, ponechá. To je vaša mentalita.
Hrušovský, Pavol, podpredseda NR SR (2010-12-15):
Hlasujeme, páni poslanci, o pripomienke pod bodom 2, ktorú pán prezident uviedol.
M. Číž, podpredseda NR SR: (2008-12-03):
(Hlasovanie.) 133 prítomných, 129 za, 1 proti, 1 sa zdržal, 2 nehlasovali. Tento návrh sme schválili. Pokračujeme v rokovaní a hlasovaní. Máte slovo, pán poslanec.
Figeľ, Ján, podpredseda NR SR (2014-07-01):
Ďakujem aj ja. Dávam slovo teraz spravodajcovi, ktorého určil navrhnutý gestorský výbor pre sociálne veci, pánovi poslancovi Ľudovi Kaníkovi. Nech sa páči.
P. Hrušovský, predseda NR SR: (2004-05-12):
(Hlasovanie.) 135 prítomných, 107 za návrh, 7 proti, 20 sa zdržalo, 1 nehlasoval. Návrh sme schválili. Prosím pani poslankyňu Edit Bauer. Ospravedlňujem sa, páni poslanci. Bod 38. Pani poslankyňa Laššáková, prosím, aby ste z poverenia ústavnoprávneho výboru uviedli návrhy na hlasovanie k prerokúvanému návrhu poslanca Národnej rady Slovenskej republiky Karola Ondriaša na vydanie zákona o ingerencii do niektorých občianskych a obchodných záväzkových vzťahov plynúcich zo zmluvy o pôžičke, zmluvy o výpožičke a zmluvy o úvere a kúpnej zmluvy, aby nedochádzalo k neekvivalentnému pomeru vzájomného plnenia a k porušovaniu etických princípov a o zmene a doplnení niektorých zákonov (Zákon o úžere) , ktorý prerokúvame ako tlač 598. Nech sa páči, pani poslankyňa.